تمت ارشفة منتديات نبع الفرات
قسمة وكتبها الزمن,,وشاء الله ان نفترك
وصرت اعله طولي جرح,,ويلجمني طاري العشك
ليل وشماتة وصبر,,كمت بهذني اختنك
ومن اصفن لوحدي,,اسمع صدى الذاكرة,, ابيبان كلبي يدك
من كبل ما نفترك
الله تذكر قبل..؟
مرجوحة اشوفك جنت,, واحساس كلبي طفل
وبفراكك اتيتمت,,افراكك عليه صعب
لتشوفة عندك سهل
يسالوني عن فركتك,,ولوحدة دمعي يهل
شكد ابجي من انسال
وشلون هسه صرت
جمرة اني وانت هوه,,ولمن تجيني اشتعل
ولو رحت عني انطفي,,وبالحالتين انكتل..!
من اصفن وي الدمع,,بالواهس المنكسر
ابقى اسال بروحي
بعين الشماتة ازغرت ,, لو كبرن جروحي
تعلمت من عشرتك,,ما معنى حضن امي
اشكد صعبة من التفت,,والكاك مو يمي
ويمي الشماتة حجوا,,ما ادري همه شحجوا
بس احترك دمي
واليفتهم حالتي,,بس الجكارة بقت
وياي طولت خلك
وشلون عدها صبر,,تتحمل لخاطري,, وماتحجي من تحترك
وبناري من تنجوي,,تنحني اكبالي خجل
وتبوسني من الحلك
تفاركنة صوج الزمن,,مدري البخت ماكعد
ماتدري وين الصدك..
منقول
شكرا للطرح الجميل